【英超】車仔鍊曼聯半大捧得過
2024年04月04日 21:00
東網電視
更多新聞短片
今晚英超周中快車重頭戲,車路士主場硬撼曼聯。「車仔」主場出擊一向搶韁,希望喺初段先發制人,不過「紅魔」亦擅打閃擊戰,預計雙方一開波即入局駁火,1.5球半場大趁早買。(Now 621及611周五凌晨3時15分直播)
車路士陣容非常年輕,中前場嘅高爾彭馬、梅迪歷、尼高拉斯積遜等個個都充滿活力,而且主場踢得零舍主動,經常一開波即搶攻,近5次主場於上半場共入7球,其中4次先開紀錄,非常搶韁。可惜後生仔即係後生仔,明顯經驗不足未夠火候,好多時候領先之下想贏又怕輸,搞到進退失據,反而畀對手搶番主動,呢5仗上半場只有兩次沒有失波,4次半場全開2球或以上,非常大意。
另邊廂,曼聯於國際賽前有射手海倫傷愈復出,隊友拉舒福特、阿歷真度加拿祖亦腳風轉順,喺早前英足盃8強加時戲劇性淘汰利物浦,上場聯賽畀賓福特撳住嚟打下打和1比1,執番身彩,不過防線傷兵多唔慌穩陣。「紅魔」喺客場擅打閃擊戰,各項賽事近8場作客全部先開紀錄,其中6次在上半場已攻陷對手大門,力圖喺主隊未企穩陣腳下搶先機。睇番雙方近兩次正面交鋒,半場全開2球或以上,預計今仗大家一開波即搶攻,1.5球半場大有計。
更多賠率: